Xiaomi klar med to nye flagskibstelefoner

Forud for Mobile World Congress i Barcelona, afholdte Xiaomi et stort event, hvor de endelig lancerede deres nye flagskibstelefoner på det internationale marked: Xiaomi 14 og 14 Ultra.

På konferencen præsenterede virksomheden Xiaomi 14 og Xiaomi 14 Ultra, begge drevet af en Snapdragon 8 Gen 3-chip. Begge telefoner kommer med Xiaomis Android 14-baserede HyperOS-styresystem.

Xiaomi 14

Xiaomi 14 har fået en opgradering på flere områder. OLED-skærmen er på 6,36″ med LTPO-teknologi og en lysstyrke på op til 3000 nits. Opløsningen på skærmen er også hævet til 1200p.

Hovedkameraet er på 50 MP, mens telefoto-kameraet også er på 50MP med 3.2x zoom. Til sidst har vi et ultrawide-objektiv på 50 MP. Xiaomi 14 har et batteri på 4.610 mAh med 90W, 50W trådløs ladning og 10W omvendt trådløs opladning.

Xiaomi 14 Ultra

Xiaomi 14 Ultra har en 6,73″ LTPO AMOLED-skærm, som kan nå en lysstyrke på op til 3000 nits. Skærmen bruger et særligt beskyttelsesglas kaldet Shield Glass, i stil med det mere udbredte Corning Gorilla Glass

Hovedkameraet på 50 MP har fået en opgraderet blænde, der nu går ned til f/1.6, og den er trinløs, så den kan tage billeder ved alle mellemliggende blændeværdier. Den har også en ny 1″-sensor. Telefoto-kameraet med 5x zoom og periskop-objektiv, 3.2x telefoto-kameraet og ultravidvinkel-kameraet er alle de samme som på forgængeren.

Telefonen har et 5.000 mAh batteri og understøtter 90W kablet opladning, 80W trådløs opladning og 10W omvendt trådløs opladning.

Priser og tilgængelighed

Xiaomi 14 fås med 12GB RAM og 256GB lagerplads i farverne sort og jadegrøn – den vejledende pris er på 7.999 kroner. Der køres dog med et introtilbud i en begrænset periode, hvor man kan spare 1.000 kroner.

De danske priser for Xiaomi 14 Ultra er derimod ukendte indtil videre.

Læs også: Google Pixel Fold 2 lækket på billeder

Xiaomi klar med to nye flagskibstelefoner